
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 684 

30 Απριλίου 2007 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Έγκριση σύναψης σύμβασης μίσθωσης έργου από 
το Δήμο Μητρόπολης για τη λειτουργία του Κέ¬ 
ντρου Εξυπηρέτησης Πολιτών (ΚΕΠ). 1 

Λήψη απόφασης επί της από 2.12.2004 καταγγελίας 
του Εμμανουήλ Χάλαρη κατά του Δήμου Ηλιούπο¬ 
λης, για παράβαση του άρθρου 2 του ν. 703/1977, 

όπως ισχύει. 2 

Ανάκληση άδειας κυκλοφορίας φαρμακευτικού προ¬ 
ϊόντος ΡΕΑΙΙΝ. 3 

Ανάκληση αδείας κυκλοφορίας φαρμακευτικού προ¬ 
ϊόντος ΕΒΘΟΟΕΑνίΝ. 4 

Ανάκληση αδείας κυκλοφορίας φαρμακευτικού προ¬ 
ϊόντος ΘΝΟδΤΟΘΑΒϋΙΝ. 5 

Ανάκληση αδείας κυκλοφορίας φαρμακευτικού προ¬ 
ϊόντος Ι.ΕΟΝΙΤΒΕΝ. 6 

Ανάκληση αδείας κυκλοφορίας φαρμακευτικού προ¬ 
ϊόντος 30ΤΑΕΕΧ 80ΜΘ/ΤΑΒ. 7 

Χορήγηση αδείας κυκλοφορίας φαρμακευτικού προ¬ 
ϊόντος ΖΙΤΗΒΟΜΙΕ. 8 

Χορήγηση αδείας κυκλοφορίας φαρμακευτικού προ¬ 
ϊόντος ΕΕΙΜΕΒ. 9 


ΑΠΟΦΑΣΕΙ Σ 

Αριθμ. Οικ. 4691 (1) 


Έγκριση σύναψης σύμβασης μίσθωσης έργου από το 
Δήμο Μητρόπολης για τη λειτουργία του Κέντρου 
Εξυπηρέτησης Πολιτών (ΚΕΠ). 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΘΕΣΣΑΛΙΑΣ 

Έχοντας υπόψη: 

Τις διατάξεις: 

1. Του ν. 2503/1997 (Φ.Ε.Κ. 107/ Α') «Διοίκηση, οργάνωση, 
στελέχωση της Περιφέρειας, ρύθμιση θεμάτων για την 
τοπική αυτοδιοίκηση και άλλες διατάξεις». 

2. Τις διατάξεις του άρθρου 6 του ν. 2527/1997 «Τρο¬ 
ποποίηση και συμπλήρωση του ν. 2190/1994 και άλλες 
διατάξεις» σύμφωνα με τις οποίες παρέχεται η δυνατό¬ 
τητα σύναψης συμβάσεων έργου από τους ΟΤΑ και τα 
Νομικά τους Πρόσωπα με φυσικά πρόσωπα. 


3. Τις διατάξεις του άρθρου 31 του ν. 3013/2002 «Ανα¬ 
βάθμιση της πολιτικής προστασίας και άλλες διατά¬ 
ξεις». 

4. Τις διατάξεις της παρ. 1 του άρθρου 15 του 
ν. 3260/2004 (ΦΕΚ 151/6.8.2004) «Ρυθμίσεις του συστή¬ 
ματος προσλήψεων και θεμάτων δημόσιας διοίκησης», 
σύμφωνα με τις οποίες ορίζεται ότι: «για τις ανάγκες 
λειτουργίας των Κ.Ε.Π. επιτρέπεται η απασχόληση φυ¬ 
σικών προσώπων με συμβάσεις μίσθωσης έργου, για τις 
οποίες ισχύουν οι κείμενες διατάξεις, χωρίς να απαι¬ 
τούνται οι προϋποθέσεις της Π.Υ.Σ 55/1998». 

5. Την υπ’ αριθμ. Φ.7 ΟΔΕ ΚΕΠ/11123/8.5.2006 εγκύκλιο 
του Υπουργείου Εσωτερικών Δημόσιας Διοίκησης και 
Αποκέντρωσης. 

6. Το υπ’ αριθμ. ΔΟΛΚΕΠ/Φ4/145/8983/10.4.2007 έγγρα¬ 
φο του Υπουργείου Εσωτερικών Δημόσιας Διοίκησης 
και Αποκέντρωσης με το οποίο στάλθηκαν πίνακες 
κατανομής συμβάσεων μίσθωσης έργου, για χρονικό 
διάστημα έως τρεις (3) μήνες για την στελέχωση των 
Κέντρων Εξυπηρέτησης Πολιτών (Κ.Ε.Π.) των οποίων οι 
συμβάσεις έργου λήγουν από 1.6.2007 έως 31.6.2007, με 
τον όρο ότι οι συμβάσεις λήγουν από τη χρονική στιγ¬ 
μή που θα στελεχωθεί το Κ.Ε.Π. με μόνιμο προσωπικό, 
αποφασίζουμε: 

Εγκρίνουμε την απασχόληση με σύμβαση μίσθωσης 
έργου δύο (2) φυσικών προσώπων, ειδικότητας όπως αυ¬ 
τές αναφέρονται στο άρθρο 31 του ν. 3013/2002 για τη 
λειτουργία του Κέντρου Εξυπηρέτησης Πολιτών (ΚΕΠ) 
του Δήμου Μητρόπολης, που θα εκτελέσουν το σχετι¬ 
κό έργο για την εξυπηρέτηση των πολιτών, σύμφωνα 
με τα οριζόμενα στο ανωτέρω άρθρο και για χρονικό 
διάστημα έως τρεις (3) μήνες. 

Η αμοιβή ορίζεται σε 10.560 € ετησίως μέχρι τη συ¬ 
μπλήρωση χρονικού διαστήματος 24 μηνών, κατά το 
οποίο το έργο συγχρηματοδοτείται από το Επιχειρη¬ 
σιακό Πρόγραμμα «Κοινωνία της Πληροφορίας» Μέτρο 
2 . 2 . 

Για το χρονικό διάστημα πλέον του 24μήνου η αμοιβή 
ορίζεται σε 12.000 € ετησίως και χρηματοδοτείται από 
τον Τακτικό Προϋπολογισμό. 

Τόπος εκτέλεσης του έργου είναι το Κ.Ε.Π. του Δήμου 
Μητρόπολης. 

Το ανωτέρω έργο δεν ανάγεται στον κύκλο των συ¬ 
νήθων καθηκόντων των υπαλλήλων του Δήμου. 

Σας επισημαίνουμε ότι: 

α) Οι συμβάσεις θα λήγουν αυτοδικαίως από τη γρο- 
νική στιγμή που θα στελεχωθεί το Κ.Ε.Π. με μόνιμο 
προσωπικό, ανεξαρτήτως της διάρκειας ισχύος της 
σύμβασης. 

β) Σε περίπτωση αποχώρησης, λήξης, παραίτησης, 
διακοπής κ.λπ. της σύμβασης μίσθωσης έργου με πρω¬ 
τοβουλία του συμβασιούχου, δεν θα συνάπτεται νέα 
σύμβαση σε συνέγεια της προηγούμενης που διακόπηκε, 
γωρίς την προηγούμενη ενημέρωση και έγκριση της 
ΑΟΛΚΕΠ/ΥΠΕΣΑΔΑ, η οποία θα πρέπει να έχει ενημε¬ 
ρωθεί από την αρμόδια υπηρεσία των Ο.Τ.Α. Σε διαφο¬ 
ρετική περίπτωση το ΥΠ.ΕΣ.Δ.Δ.Α. δε θα κάνει δεκτή τη 
νέα σύμβαση αλλά και δε θα τη χρηματοδοτήσει. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Καρδίτσα, 17 Απριλίου 2007 

Ο Γενικός Γραμματέας Περιφέρειας 
ΦΩΤΙΟΣ ΓΚΟΥΠΑΣ 

-♦- 

Αριθμ. 368 (2) 

Λήψη απόφασης επί της από 2.12.2004 καταγγελίας 
του Εμμανουήλ Χάλαρη κατά του Δήμου Ηλιούπο¬ 
λης, για παράβαση του άρθρου 2 του ν. 703/1977, 
όπως ισχύει. 

Η ΕΠΙΤΡΟΠΗ ΑΝΤΑΓΩΝΙΣΜΟΥ ΣΕ ΟΛΟΜΕΛΕΙΑ 
(Απόφαση 1 αριθμ. 336Λ//2007) 

Συνεδρίασε στην αίθουσα Συνεδριάσεων του 1ου 
ορόφου, του κτηρίου των Γ ραφείων της (Κότσικα ΙΑ & 
Πατησίων), την 6η Ιουλίου 2006, ημέρα Πέμπτη και ώρα 
10.30, με την εξής σύνθεση: 

Προεδρεύων: 

Χαράλαμπος Χρυσανθάκης, Αναπληρωτής Πρόεδρος, 
σε αναπλήρωση του κωλυομένου Προέδρου της Επιτρο¬ 
πής, Σπυρίδωνα Ζησιμόπουλου 
Μέλη: 

Νικόλαος Γεράσιμος, κωλυομένου του τακτικού μέ¬ 
λους, Αριστομένη Κομισόπουλου 
Αριστέα Σινανιώτη, 

Φαίδων Στράτος, 

Γαρυφαλιά Αθανασίου, 

Χρήστος Ιωάννου, 

Δημήτριος Γιαννέλης, 

Ελίζα Αλεξανδρίδου, και 
Γεωργία Μπεχρή-Κεχαγιόγλου 
Γ ραμματέας: 

Όλγα-Ανίτα Ραφτοπούλου, κωλυομένης της τακτικής 
Γραμματέως Αικατερίνης Τριβέλη. 

Τα λοιπά τακτικά ή/και αναπληρωματικά μέλη της 
Επιτροπής Ανταγωνισμού (εφεξής Ε.Α.), αν και προσκλη- 
θέντα, δεν προσήλθαν στη συνεδρίαση, λόγω δικαιολο¬ 
γημένου κωλύματος. 


1 Από την παρούσα απόφαση έχουν παραλειφθεί, σύμφωνα 
με το άρθρο 26 παρ. 7 του Κανονισμού Λειτουργίας και Δια¬ 
χείρισης της Επιτροπής Ανταγωνισμού (ΦΕΚ 1890/Β'/29.12.2006), 
τα στοιχεία εκείνα, τα οποία κρίθηκε ότι αποτελούν επιχειρη¬ 
ματικό απόρρητο. Στη θέση των στοιχείων που έχουν παρα- 
λειφθεί υπάρχει η ένδειξη [...]. Όπου ήταν δυνατό τα στοιχεία 
που παραλείφθηκαν αντικαταστάθηκαν με ενδεικτικά ποσά και 
αριθμούς ή με γενικές περιγραφές (εντός [...]) 


Θέμα της συνεδρίασης ήταν η λήψη απόφασης επί 
της από 2.12.2004 καταγγελίας του Εμμανουήλ Χάλαρη 
κατά του Δήμου Ηλιούπολης, για παράβαση του άρθρου 
2 του ν. 703/1977, όπως ισχύει. 

Στη συνεδρίαση είχαν νομίμως κλητευθεί και παρέ¬ 
στησαν: (α) ο καταγγέλλων Εμμανουήλ Χάλαρης και 
ο Ανδρέας Παγώνης, ιδιώτης κατασκευαστής μνημεί¬ 
ων στο Κοιμητήριο του Δήμου Ηλιούπολης, συγγενικό 
πρόσωπο (γαμπρός) του καταγγέλλοντα, και (β) για τον 
ΔΗΜΟ ΗΛΙΟΥΠΟΛΗΣ, ο Δήμαρχος Θεόδωρος Γεωργά- 
κης και ο νομικός σύμβουλος Παντολέων Λεοντάρας, 
καθώς και για τη ΔΗΜΟΤΙΚΗ ΕΠΙΣΚΕΥΑΣΤΙΚΗ ΚΑΤΑ¬ 
ΣΚΕΥΑΣΤΙΚΗ ΕΠΙΧΕΙΡΗΣΗ ΔΗΜΟΥ ΗΛΙΟΥΠΟΛΗΣ (εφεξής 
Δ.Ε.Κ.Ε.ΗΛ. ή Δημοτική Επιχείρηση), ο νομικός σύμβουλος 
Ιωάννης Παριανός. 

Στην αρχή της συζήτησης, τον λόγο έλαβε από τη Γ ε¬ 
νική Διεύθυνση Ανταγωνισμού (εφεξής Γ.Δ.Α.) η Μαρίνα 
Σταυροπούλου, Προϊσταμένη της Διεύθυνσης Νομικών 
Υπηρεσιών, ως εκτελούσα χρέη Γενικής Εισηγήτριας, 
λόγω κωλύματος του Γ ενικού Διευθυντή, η οποία ανέ¬ 
πτυξε συνοπτικά της υπ’ αριθμ. 1943/4.4.2006 γραπτή 
εισήγηση της Υπηρεσίας και ανέφερε ότι πρόταση της 
Γ.Δ.Α. είναι: «Η Δημοτική Αρχή Ηλιούπολης οφείλει να 
παύσει τη διακριτική μεταχείριση των ιδιωτών έναντι 
της Δ.Ε.Κ.Ε.ΗΛ. είτε επιβάλλοντας την καταβολή του 
τέλους και από τη Δ.Ε.Κ.Ε.ΗΛ. και από τους ιδιώτες, είτε 
καταργώντας την επιβολή του σχετικού εργολαβικού 
δικαιώματος». 

Στη συνέχεια τον λόγο έλαβαν ο καταγγέλλων και 
ο εκπρόσωπος και οι πληρεξούσιοι δικηγόροι των κα¬ 
ταγγελλόμενων μερών, οι οποίοι ανέπτυξαν τις απόψεις 
τους, απάντησαν σε ερωτήσεις που τους υπέβαλαν ο 
Πρόεδρος και τα Μέλη της Επιτροπής Ανταγωνισμού 
και ζήτησαν, ο μεν καταγγέλλων να γίνει δεκτή η κα¬ 
ταγγελία του, οι δε καταγγελλόμενοι να απορριφθεί 
η εισήγηση της Γ.Δ.Α., αναφερόμενοι αμφότεροι και 
στα υπομνήματα που θα καταθέσουν. Επίσης, τόσο ο 
Δήμαρχος όσο και ο νομικός σύμβουλος του Δήμου 
Ηλιούπολης δήλωσαν ότι δεσμεύονται για την αλλαγή 
του τρόπου επιβολής του τέλους. 

Ολοκληρωθείσας της ακροαματικής διαδικασίας, ο 
προεδρεύων της Ε.Α., κατόπιν της δεσμεύσεως τόσο του 
Δημάρχου όσο και του νομικού συμβούλου του Δήμου 
Ηλιούπολης για την αλλαγή του τρόπου επιβολής του 
τέλους, έδωσε προθεσμία στα ενδιαφερόμενο μέρη: (α) 
έως τις 21.7.2006 για την υποβολή της σχετικής απόφα¬ 
σης και των εγγράφων που ανέφεραν κατά τις τοποθε¬ 
τήσεις τους (υπουργική απόφαση, αίτηση ακυρώσεως 
ενώπιον του Συμβουλίου της Επικράτειας, αναλυτικές 
οικονομικές καταστάσεις για την απόδοση του τέλους 
από την Δ.Ε.Κ.Ε.ΗΛ. στον Δήμο, και (β) έως τις 25.7.2006 
για την υποβολή υπομνημάτων τους. 

Σύμφωνα με την από 25.9.2006 απόφαση της Ολομέ¬ 
λειας της Επιτροπής, τρία μέλη της οικείας σύνθεσης 
εξέτασαν κατά πόσον παραλείφθησαν ή αγνοήθησαν 
από τη Γ.Δ.Α. κατά τη σύνταξη της παρούσας εισήγησης, 
κρίσιμα στοιχεία του φακέλου της παρούσας υπόθεσης. 
Τα εν λόγω μέλη διαπίστωσαν ότι δεν συντρέχει τέτοια 
περίπτωση. 

Η Επιτροπή συνήλθε σε διάσκεψη την 16η Νοεμβρίου 
2006 (ημέρα Πέμπτη και ώρα 13.00), την οποία συνέχισε 
την 1η Δεκεμβρίου 2006 (ημέρα Παρασκευή και ώρα 
13.00) και την 12η Απριλίου 2007 (ημέρα Πέμπτη και 

ώρα 13.00) στην ως άνω αίθουσα συνεδριάσεων του 1ου 
ορόφου του κτηρίου των Γραφείων της, και αφού έλαβε 
υπόψη της όλα τα στοιχεία του φακέλου της κρινόμενης 
υπόθεσης, την Εισήγηση της Γ.Δ.Α., τις απόψεις που 
διετύπωσαν τα ενδιαφερόμενο μέρη κατά τη συζήτηση 
της υπόθεσης και τα υπομνήματα που υπέβαλαν, 

ΣΚΕΦΘΗΚΕ ΩΣ ΕΞΗΣ: 

I. ΙΣΤΟΡΙΚΟ ΤΗΣ ΔΙΑΦΟΡΑΣ 

I. α. Τα μέρη 

1. Ο καταγγέλλων, Εμμανουήλ Χάλαρης, είναι συγ¬ 
γενικό πρόσωπο (πεθερός) ενός εκ των ιδιωτών-κατα- 
σκευαστών μνημείων στο Κοιμητήριο Ηλιούπολης, του 
Παγώνη Ανδρέα, του οποίου το κατάστημα εδρεύει στο 
Δήμο της Ανω Ηλιούπολης. 

2. Καταγγελλόμενη είναι η «Δημοτική Επισκευαστική 
Επιχείρηση Δήμου Ηλιούπολης» (εφεξής Δ.Ε.Κ.Ε.ΗΛ.), 
η οποία συστάθηκε με την υπ’ αριθμόν 1937/27.1.1994 
απόφαση του Νομάρχη Αθηνών (ΦΕΚ αρ. φύλλου 
82/10.2.1994). Σύμφωνα με την ως άνω απόφαση, σκο¬ 
ποί της επιχείρησης είναι: α) η παρέμβαση του Δήμου 
Ηλιούπολης μέσω της επιχείρησης στον εκσυγχρονισμό 
και η αποτελεσματική παραγωγή Δημοτικών και Δη¬ 
μόσιων Έργων της περιοχής ευθύνης του δήμου, β) η 
κατασκευή και συντήρηση έργων υποδομής στην έκταση 
δικαιοδοσίας του δήμου, γ) η κατασκευή νέων χώρων 
για κοινωνικές και πολιτιστικές λειτουργίες, καθώς και 
έργων διαμόρφωσης νέων χώρων και δ) η επέμβαση 
της επιχείρησης στην ανάπλαση περιοχών του δήμου 
για τη διατήρηση και επέκταση του πρασίνου και την 
προστασία του περιβάλλοντος γενικότερα. Η εν λόγω 
επιχείρηση δραστηριοποιείται και στην κατασκευή 
μνημείων και εκτέλεση συναφών τεχνικών εργασιών. 
Ποσοστό 27,4% των εσόδων της προέρχεται από τη 
δραστηριότητα αυτή (βλ.Έκθεση Πεπραγμένων χρήσης 
2004). Στην ουσία, η καταγγελία στρέφεται όπως θα 
εκτεθεί στη συνέχεια κατά του Δήμου Ηλιούπολης. 

I. β. Περιεχόμενο της καταγγελίας - ισχυρισμοί του 
Δήμου Ηλιούπολης 

3. Ο καταγγέλλων ισχυρίζεται ότι ο Δήμος Ηλιούπο¬ 
λης προέβη σε καταχρηστική εκμετάλλευση της δε¬ 
σπόζουσας θέσης την οποία κατέχει στην κατασκευή 
μνημείων μέσω της Δ.Ε.Κ.Ε.ΗΛ.. Ειδικότερα, αναφέρει ότι 
η Δ.Ε.Κ.Ε.ΗΛ με την έναρξη των εργασιών της, προέβη 
προς τους δημότες σε οικονομικές προσφορές, γεγονός 
το οποίο κράτησε για μικρό χρονικό διάστημα περί¬ 
που 2-3 μηνών. Στη συνέχεια όμως, λόγω κυρίως του 
κόστους κατασκευών, αύξησε τις τιμές στο επίπεδο 
της ελεύθερης αγοράς. Στο πλαίσιο αυτό, η Δημοτική 
Αρχή προέβη σε δύο διαδοχικές υψηλές αυξήσεις του 
εργολαβικού ανταλλάγματος (από 3.200 σε 30.000 δρχ. 
και κατόπιν σε 60.000 δρχ.) για την κατασκευή μνημείων 
τις οποίες επέβαλε μόνο στους ιδιώτες κατασκευαστές, 
ενώ εξαίρεσε την καταγγελλομένη. Το εργολαβικό δικαί¬ 
ωμα ορίσθηκε στο ποσό των 96,83 ΕΥΡΩ (33.000 δρχ.) 
με την υπ’ αριθμ. 129/21.3.2003 απόφαση του Δημοτικού 
Συμβουλίου, κατόπιν σχετικών παρατηρήσεων του Συ¬ 
νηγόρου του Πολίτη και των οχλήσεων τριών ιδιωτών 
κατασκευαστών. Η καταγγελλομένη εξαιρέθηκε από την 
καταβολή του ποσού αυτού. 

4. Σύμφωνα με τους ισχυρισμούς του Δήμου Ηλιούπο¬ 
λης, η καταγγελία πρέπει να κριθεί άνευ αντικειμένου 
και να απορριφθεί ως αβάσιμη και μη νόμιμη, διότι: 


α) ο Δήμος δεν ασκεί κανενός είδους εμπορία, τα δε 
χρήματα που συγκεντρώνονται τα διαθέτει προς εξυ¬ 
πηρέτηση του πολίτη και των πόσης φύσεως αναγκών 
του, λειτουργεί δηλαδή ανταποδοτικά για τον πολίτη, 
β) ο Δήμος ως αποκλειστικός κύριος του Κοιμητηρίου 
έχει την ευθύνη της αποκλειστικής εκμετάλλευσης και 
λειτουργίας (που συνεπάγεται ότι φέρει το βάρος όλων 
των εξόδων λειτουργίας του Κοιμητηρίου, π.χ. φύλαξη, 
καθαριότητα, περιποίηση χώρων, λειτουργία Εκκλησίας), 
με την έννοια της εκτέλεσης κοινωνικού έργου, και γ) 
η εξαίρεση της Δημοτικής Επιχείρησης από την κατα¬ 
βολή εργολαβικού δικαιώματος είναι θεμιτή και δίκαια, 
καθόσον ο Δήμος Ηλιούπολης, ο οποίος είναι αποκλει¬ 
στικός και μοναδικός μέτοχός της, έχει όλα τα έξοδα 
λειτουργίας του Κοιμητηρίου και ακόμη την ευθύνη της 
εύρυθμης λειτουργίας αυτού. Συνεπώς, η μη καταβολή 
ανταλλάγματος δίνει τη δυνατότητα στη Δημοτική Επι¬ 
χείρηση να προσφέρει προσιτές τιμές στην κατασκευή 
των μνημείων προς οικονομικό και κοινωνικό όφελος 
των δημοτών, όπως λόγου χάρη να κατασκευάζει μνη¬ 
μεία απόρων δημοτών χωρίς αντάλλαγμα. 

II. ΝΟΜΙΚΗ ΕΚΤΙΜΗΣΗ 

5. Σύμφωνα με το άρθρο 2 του ν. 703/1977, ως ισχύει: 

Απαγορεύεται από μία ή περισσότερες επιχειρήσεις 

η καταχρηστική εκμετάλλευση της δεσπόζουσας θέσης 
στο σύνολο ή μέρος της σχετικής αγοράς. Η κατα¬ 
χρηστική αυτή εκμετάλλευση δύναται να συνίσταται 
ιδίως: 

α) στον άμεσο ή έμμεσο εξαναγκασμό προς καθορι¬ 
σμό είτε των τιμών αγοράς ή πωλήσεως είτε άλλων μη 
εύλογων όρων συναλλαγής, 

β) στο περιορισμό της παραγωγής, της κατανάλωσης 
ή της τεχνολογικής ανάπτυξης επί ζημία των κατανα¬ 
λωτών, 

γ) στην εφαρμογή άνισων όρων για ισοδύναμες πα¬ 
ροχές, ιδίως στην αδικαιολόγητη άρνηση πωλήσεων, 
αγορών ή άλλων συναλλαγών κατά τρόπον ώστε ορι¬ 
σμένες επιχειρήσεις να τίθενται σε μειονεκτική θέση 
στον ανταγωνισμό, 

δ) στην εξάρτηση της σύναψης συμβάσεων από την 
αποδοχή, εκ μέρους των αντισυμβαλλομένων, πρόσθε¬ 
των παροχών ή σύναψης πρόσθετων συμβάσεων που 
από τη φύση τους ή σύμφωνα με τις εμπορικές συνή¬ 
θειες δε συνδέονται με το αντικείμενο των συμβάσεων 
αυτών. 

6. Προϋποθέσεις, επομένως, εφαρμογής της ανωτέρω 
διάταξης είναι: α) Υποκείμενο της απαγορευμένης συ¬ 
μπεριφοράς να είναι μία ή περισσότερες επιχειρήσεις, 
β) Η ύπαρξη δεσπόζουσας θέσης στο σύνολο ή μέ¬ 
ρος της σχετικής αγοράς, και γ) η καταχρηστική εκ¬ 
μετάλλευση της δεσπόζουσας θέσης. Προκειμένου να 
θεμελιωθεί αν συντρέχει παράβαση του άρθρου 2 του 
ν. 703/1977, ερευνητέο είναι κατά πόσον η συμπεριφορά 
του Δήμου Ηλιούπολης στην υπό κρίση υπόθεση πληροί 
τις ως άνω προϋποθέσεις. 

ΙΙ.α. Σχετική αγορά 

7. Προκειμένου να διαπιστωθεί εάν μία επιχείρηση 
κατέχει δεσπόζουσα θέση θα πρέπει αρχικά να προσ¬ 
διοριστεί η σχετική αγορά υπηρεσιών και η σχετική 
γεωγραφική αγορά. 

II. α. 1. Σχετική αγορά υπηρεσιών 

8. Η σχετική αγορά προϊόντων ή υπηρεσιών περιλαμ¬ 
βάνει το σύνολο των προϊόντων ή υπηρεσιών που θεω- 

ρούνται από τον καταναλωτή εναλλάξιμα ή δυνάμενα 
να υποκατασταθούν μεταξύ τους, λόγω των χαρακτη¬ 
ριστικών τους, της τιμής τους και της σκοπούμενης 
χρήσης τους. 

9. Κατά την κρίση της Επιτροπής, στην παρούσα υπό¬ 
θεση πρέπει να γίνει διάκριση δύο αγορών, δηλαδή αφε¬ 
νός της αγοράς κατασκευής μνημείων και αφετέρου της 
«αγοράς» διαχείρισης του Κοιμητηρίου Ηλιούπολης. 

10. Όπως προκύπτει από τα στοιχεία του φακέλου, 
στην μεν πρώτη δραστηριοποιούνται η καταγγελλόμενη 
(δημοτική επιχείρηση) και τρεις ιδιώτες κατασκευαστές, 
οι Γεώργιος Κουζούπης, Αριστείδης Αφαλωνιάτης και 
Παγώνης Ανδρέας (συγγενικό πρόσωπο του καταγγέλ- 
λοντα). Σύμφωνα με τα στοιχεία του φακέλου, οι δομή¬ 
σεις στο Δημοτικό Κοιμητήριο ανά κατασκευαστή κατά 
τα έτη 2002, 2003, 2004 είχαν ως εξής : 


ΔΟΜΗΣΕΙΣ ΑΝΑ 
ΚΑΤΑΣΚΕΥΑΣΤΗ 




Ιδιώτες 

202 (37,2%) 

235 (38,7%) 

252 (43,8%) 

Δ.Ε.Κ.Ε.ΗΛ. 

273 (50,3%) 

295 (48,6%) 

259 (45,0%) 

Λοιπές 

περιπτώσεις 

68 (12,5%) 

77 (12,7%) 

64 (11,2%) 

Σύνολο τάφων 

543 

607 

575 


11. Η αγορά αυτή δεν είναι ωστόσο κρίσιμη στην παρού¬ 
σα υπόθεση. Η Επιτροπή επισημαίνει ότι η εξεταζόμενη 
καταγγελία δεν αφορά συμπεριφορά της Δ.Ε.Κ.Ε.ΗΛ. 
αλλά του Δήμου Ηλιούπολης, ο οποίος δραστηριοποι¬ 
είται σε μία παραπλήσια «αγορά», αυτή της διαχείρισης 
του κοιμητηρίου Ηλιοπούλεως. Αρα, εν προκειμένω, σχε¬ 
τική αγορά θεωρείται η παραπλήσια της κατασκευής 
μνημείων αγορά, δηλαδή, η αγορά της διαχείρισης του 
Κοιμητηρίου της Ηλιούπολης και της παροχής των υπη¬ 
ρεσιών εκείνων που θεωρούνται απαραίτητες για τις 
επιχειρήσεις που επιθυμούν να δραστηριοποιηθούν στη 
κατασκευή μνημείων εντός του Κοιμητηρίου. 

ΙΙ.α. 2. Σχετική γεωγραφική αγορά 

12. Η σχετική γεωγραφική αγορά περιλαμβάνει τη πε¬ 
ριοχή, στην οποία όλες οι ενδιαφερόμενες επιχειρήσεις 
βρίσκονται σε παρεμφερείς συνθήκες ανταγωνισμού 
όσον αφορά τα σχετικά προϊόντα ή υπηρεσίες (Τ-83/91 
ΤθΙγ3 Ρ3ΐ< κατά Επιτροπής, παρ.91, Τ-128/98 παρ. 140 και 
Ε.Α. 40/1996). Κρίσιμες, εν προκειμένω, είναι οι συνθήκες 
πρόσβασης στις εγκαταστάσεις του Κοιμητηρίου που 
καθορίζει η Δημοτική Αρχή Ηλιούπολης, προκειμένου 
να καθίσταται δυνατή η παροχή των υπηρεσιών κατα¬ 
σκευής μνημείων που δεν μπορούν να διασφαλιστούν 
παρά μόνο στο χώρο του Κοιμητηρίου της Ηλιούπολης 
και μόνο με την άδεια της εν λόγω Δημοτικής Αρχής. 
Άλλωστε, η επιχείρηση Δ.Ε.Κ.Ε.ΗΛ, έναντι της οποίας 
οι ιδιώτες-εργολάβοι βρίσκονται σε ανταγωνιστική 
σχέση, ως προκύπτει και εκ της συστατικής πράξης 
της, ασκεί τη δραστηριότητα της μόνο στο πλαίσιο του 
Κοιμητηρίου της Ηλιούπολης. Κατά συνέπεια, σχετική 
γεωγραφική αγορά ορίζεται η περιοχή του Κοιμητηρίου 
της Ηλιούπολης. 

II. β. Ο χαρακτηρισμός του Δήμου Ηλιούπολης 

II. β. 1. Η έννοια της επιχείρησης 

13. Τα άρθρα 1 και 2 ν. 703/1977 καταλαμβάνουν μόνο 
συμπεριφορές επιχειρήσεων. Στην έννοια της επιχείρη¬ 
σης εμπίπτει κάθε φορέας που ασκεί οικονομική δρα¬ 


στηριότητα -ήτοι δραστηριότητα που συνίσταται στην 
προσφορά προϊόντων ή/και υπηρεσιών σε συγκεκριμένη 
αγορά- ανεξάρτητα από το νομικό καθεστώς που τον 
διέπει και από τον τρόπο χρηματοδότησής του (ΔΕΚ 
απόφαση της 23.4.1991, 0-41/90, ΗοΙπογ και ΕΙεβΓ, Συλλ. 
1991, σελ.Ι-1979, σκέψη 21, απόφαση της 17.2.1993, 0-159 
και 160/91, Ρουοοί και ΡίδίΓθ ν. ΑεδυΓβηοοε ΘόηοΓαΙθε άθ 
Ργ3ποθ, Συλλ. 1993, σελ. 1-637, σκέψη 17, απόφαση της 
18.6.1998, 0-35/96, Επιτροπή κατά Ιταλίας, Συλλ. 1998, 
σελ. 1-3851, σκέψη 36). Ο φορέας δεν ταυτίζεται με την 
ύπαρξη υποκειμένου δικαίου, δηλαδή «προσώπου» που 
είναι φορέας δικαιωμάτων και υποχρεώσεων και έχει 
δικαιοπρακτική ικανότητα.Έχει την έννοια της οποιοσ¬ 
δήποτε φύσης οικονομικής μονάδας και καλύπτει κάθε 
συλλογή πόρων για την πραγματοποίηση οικονομικών 
δραστηριοτήτων. Η ύπαρξη επιχείρησης κατά την έν¬ 
νοια των περί ανταγωνισμού διατάξεων προϋποθέτει 
αυτονομία οικονομικής δράσης και συνακόλουθα πλήρη 
ανάληψη των οικονομικών κινδύνων που συνεπάγεται 
η εκάστοτε οικονομική δραστηριότητα. Αντίθετα, είναι 
αδιάφορο αν ο φορέας εντάσσεται στον ιδιωτικό ή τον 
δημόσιο τομέα ή σε τομέα μικτής οικονομίας. Το ΔΕΚ 
ορίζοντας θετικά την έννοια της οικονομικής δραστηρι¬ 
ότητας περιέλαβε κάθε δραστηριότητα που μπορεί να 
αναληφθεί στον ιδιωτικό τομέα ή εκείνη που βρίσκεται 
τουλάχιστον σε ανταγωνιστική σχέση με παρόμοια δρα¬ 
στηριότητα που ασκείται από ιδιωτικές επιχειρήσεις (0- 
244/94, ΡθόβΓαΙίοπ ΡΓοηςαίεο όοε δοοίθΐέε ά’ ΑεευΓΒηοθ 
σκέψεις 17, 21). 

14. Το ερώτημα, το οποίο τίθεται στην υπό κρίση υπό¬ 
θεση, είναι κατά πόσον η διαχείριση ενός νεκροταφείου, 
και ειδικότερα το τμήμα αυτό της διαχείρισης που αφο¬ 
ρά τους όρους και προϋποθέσεις κατασκευής μνημείων 
συνιστά οικονομική δραστηριότητα, η οποία προσδίδει 
στο Δήμο Ηλιούπολης την ιδιότητα της επιχείρησης 
κατά την έννοια που προεκτέθηκε. 

II. β. 2. Το κανονιστικό πλαίσιο 

15. Σύμφωνα με το άρθρο 24 παρ. Ια υπ.(ιι) του Δημοτι¬ 
κού και Κοινοτικού Κώδικα (στο εξής ΔΚΚ), οι δήμοι είναι 
αποκλειστικά αρμόδιοι για τη κατασκευή κοιμητηρίων. 
Σύμφωνα με το άρθρο 37 παρ.ΐα του ΔΚΚ, τα δημοτικά 
ή κοινοτικά συμβούλια δύνανται να εκδίδουν τοπικές 
κανονιστικές αποφάσεις, με τις οποίες καθορίζονται 
οι όροι για τη χρήση και τη λειτουργία, μεταξύ άλλων, 
και των κοιμητηρίων. Με βάση την ανωτέρω νομοθε¬ 
τική εξουσιοδότηση, ο Δήμος Ηλιούπολης ψήφισε τον 
Κανονισμό λειτουργίας και δικαιωμάτων χρήσης του 
Δημοτικού Νεκροταφείου, ο οποίος μάλιστα τροποποι¬ 
ήθηκε και κωδικοποιήθηκε με την υπ’ αριθμόν 289/1976 
απόφαση του Δημοτικού του Συμβουλίου. Βάσει του 
άρθρου 20 του εν λόγω Κανονισμού, εγκρίθηκε από το 
Δημοτικό Συμβούλιο Ηλιούπολης το δικαίωμα εκτέλε¬ 
σης έργων διαμόρφωσης τάφων από αναγνωρισμένους 
εργολήπτες-ιδιώτες. 

16. Εξάλλου, σύμφωνα με τον ανωτέρω Κανονισμό Λει¬ 
τουργίας αλλά και την υπ’ αριθμόν 828/98 σχετική από¬ 
φαση του Δημοτικού Συμβουλίου, προκειμένου να έχει 
κάποιος εργολάβος δικαίωμα κατασκευής μνημείων, 
πρέπει να πληροί τους εξής όρους: α) Ποσό εγγυητικής 
επιστολής που καθορίζεται στο ποσό των 250.000 δρχ. 
για δύο έτη (με την πάροδο των δύο ετών θα εξετάζεται 
το δικαίωμα ανανέωσης ανάλογα με τη συμπεριφορά 
του εργολάβου), β) εργολαβικό δικαίωμα που καταβάλ- 

λεται για κάθε μνήμα τριετούς ταφής και καθορίστηκε 
αρχικά στο ποσό των 30.000 δρχ., και γ) άδεια κα¬ 
τασκευής μνημείου που καθορίζεται ανά περίπτωση, 
σύμφωνα με τη ζώνη του κάθε μνημείου (Πολυτέλεια, 
Α' Ζώνη, Β' Ζώνη, Γ' Ζώνη, Δ' Ζώνη). 

II. β. 3. Μη υπαγωγή του Δήμου Ηλιούπολης στην έν¬ 
νοια της επιχείρησης 

17. Από τις παραπάνω διατάξεις προκύπτει ότι ο Δή¬ 
μος Ηλιούπολης διαθέτει την αποκλειστική κυριότητα, 
νομή και κατοχή του Κοιμητηρίου και συνακόλουθα έχει 
επιφορτισθεί με τη διαχείρισή του (βλ. και την υπ’ αριθμ. 
479/1.2.2005 απάντηση του Δήμου στο από 11.1.2005 έγ¬ 
γραφο της Γ.Δ.Α.). Τα κοιμητήρια ανήκουν στη δημόσια 
περιουσία ως πράγματα εκτός συναλλαγής. Ειδικότερα 
συνιστούν πράγματα ειδικής χρήσης (ιδιόχρηστα), διότι 
είναι αφιερωμένα στη θεραπεία, δημοτικού σκοπού. Τα 
στοιχεία που συνθέτουν την έννοια του ιδιόχρηστου 
πράγματος είναι δύο, δηλαδή ο σκοπός που εξυπηρετεί 
και η καθιέρωση στη σχετική χρήση. Δημόσιος σκοπός 
(στον οποίο περιλαμβάνεται και ο δημοτικός σκοπός) 
είναι εκείνος που έχει αναχθεί σε σκοπό της Πολιτείας 
(Κράτους ή ν.π.δ.δ.), επιδιώκεται με τον μηχανισμό της 
δημόσιας υπηρεσίας και την χρήση των μέσων του δη¬ 
μόσιου δικαίου. Καθιέρωση/Αφιέρωση στην κοινή χρήση 
σημαίνει υπαγωγή του πράγματος στις ανάγκες της δη¬ 
μόσιας υπηρεσίας.Έτσι στη δημόσια περιουσία των δή¬ 
μων περιλαμβάνονται πράγματα, τα οποία συμβάλλουν 
άμεσα στην εκπλήρωση των δημόσιων σκοπών τους, 
όπως είναι τα κοιμητήρια (Βλ. Μον.Πρωτ. Θεσσ/νίκης 
22060/2001, Χρυσανθάκη-Πανταζόπουλου, Εισηγήσεις 
Διοικητικού Δικαίου, Αθήνα, 2006, αρ. 394-395, σελ. 178 
Κ. Χρυσόγονου, Η νομοθετική ρύθμιση της αναγκαστι¬ 
κής εκτέλεσης κατά του Δημοσίου με τον ν. 3068/2002, 
Δ 35, σ. 10). 

18. Βεβαίως, η διαχείριση εκ μέρους δημόσιας αρ¬ 
χής πραγμάτων που εντάσσονται στη δημόσια κτήση 
δεν αποκλείει καθαυτή τη δυνατότητα να θεωρηθεί η 
αρχή αυτή «επιχείρηση» κατά την έννοια του άρθρου 
2 ν. 703/1977 (ΠΕΚ απόφαση της 12.12.2000, Τ-128/98, 
ΑθΓοροΓίε όθ Ραπε, Συλλ. 2000, σελ. 11-3929, σκέψη 109). 
Στην περίπτωση αυτή, πρέπει να διερευνηθεί ποιες δια¬ 
χειριστικές όψεις είναι οικονομικής φύσης και ποιες είναι 
αμιγώς διοικητικής φύσης (ΠΕΚ απόφαση της 12.12.2000, 
ό.π., σκέψεις 110,112). Στην υπό κρίση υπόθεση, μας εν¬ 
διαφέρει το τμήμα της διαχείρισης που συνδέεται με 
την κατασκευή μνημείων, και ιδίως οι όροι που θέτει 
η δημοτική αρχή στους εργολήπτες για την εκτέλεση 
έργων διαμόρφωσης και διακόσμησης τάφων. 

19. Κατά την κρίση της Επιτροπής, η διαχείριση του 
κοιμητηρίου στο μέτρο που αφορά την οργάνωση του 
τρόπου εκτέλεσης των εργασιών κατασκευής μνημείων 
δεν συνιστά οικονομική δραστηριότητα. Καταρχάς, η δι¬ 
ευθέτηση και η εποπτεία της διαμόρφωσης των τάφων 
και η συναφής χορήγηση άδειας κατασκευής μνημείου 
εμπίπτουν στην έννοια της άσκησης δημόσιας εξουσίας, 
διότι υπηρετούν πρωτίστως, αν όχι αποκλειστικώς, το 
δημόσιο συμφέρον στις ειδικότερες εκφάνσεις του της 
προστασίας της δημόσιας υγείας, της προστασίας του 
θρησκευτικού συναισθήματος των πολιτών και της εύ¬ 
ρυθμης λειτουργίας του χώρου ταφής των νεκρών. Δεν 
είναι άλλωστε τυχαίο το γεγονός ότι ο συγκεκριμένος 
τομέας διαχείρισης δεν έχει ανατεθεί ποτέ σε ιδιωτική 
επιχείρηση, ούτε βρίσκεται σε ανταγωνιστική σχέση με 


παρόμοια δραστηριότητα που ασκείται από ιδιωτικές 
επιχειρήσεις (βλ. ΑΙόαπγ ΙπΐοιτίΒίΙοηβΙ σκέψεις 77-79, υπ. 
ΗοΙπθγ, ό.π., σκέψεις 21-23). 

20. Ερευνάται περαιτέρω αν η ειδικότερη δραστηρι¬ 
ότητα της είσπραξης τέλους για τη διάθεση της χρή¬ 
σης του δημόσιου πράγματος, ώστε να εκτελεσθούν 
επ’ αυτού υπηρεσίες οικονομικής φύσης μπορεί να χα- 
ρακτηρισθεί αυτοτελώς ως οικονομική δραστηριότητα 
με την έννοια που έχει ο όρος αυτός στο δίκαιο του 
ελεύθερου ανταγωνισμού. 

21. Το άρθρο 4 παρ.1 του β.δ. 24/1958 ορίζει ότι «[Ε]ις 
τους ποιουμένους χρήσιν δημοτικών ή κοινοτικών κτη¬ 
μάτων, έργων ή υπηρεσιών ο δήμος ή η κοινότης δι¬ 
καιούται να επιβάλει τέλη ή δικαιώματα, οριζόμενα δί 
αποφάσεως του συμβουλίου». Επίσης, σύμφωνα με το 
άρθρο 4 παρ. 2 του ν. 582/1968 «αι εκ των κοιμητηρίων 
πρόσοδοι είναι δικαιώματα ή τέλη επιβαλλόμενα προς 
κάλυψην εν όλω ή εν μέρει όλων των δαπανών της συ- 
ντηρήσεως και εν γένει λειτουργίας αυτών». Οι διατάξεις 
αυτές παρέχουν στο Δήμο την αρμοδιότητα επιβολής με 
την έκδοση σχετικής διοικητικής πράξης τέλους τόσο 
στους ιδιώτες που επιθυμούν να δραστηριοποιηθούν 
στη κατασκευή μνημείων εντός του κοιμητηρίου όσο και 
στα πρόσωπα εκείνα που κάνουν χρήση των εγκαταστά¬ 
σεων του κοιμητηρίου για τον ενταφιασμό των οικείων 
τους. Υπό την έννοια αυτή η καταβολή του σχετικού 
ποσού (δημοτικού τέλους) αποσκοπεί στην κάλυψη των 
προκαλούμενων δαπανών από την παρεχόμενη ειδική 
δημοτική υπηρεσία. 

22. Όσον αφορά στους αναγνωρισμένους εργολήπτες, 
η είσπραξη και απόδοση του ερευνωμένου τέλους δεν 
συνδέεται με οικονομική δραστηριότητα του Δήμου κατά 
την έννοια των άρθρων 1 και 2 του ν. 703/1977. Η υπό 
κρίση υπόθεση σαφώς διαφέρει από τα πραγματικά πε¬ 
ριστατικά της υπόθεσης ΑοωροΓίε όο Ρ3Π5, στην οποία 
το ΠΕΚ έκρινε ότι η επιβολή τέλους συνιστούσε οικο¬ 
νομική δραστηριότητα. Στην τελευταία, επρόκειτο περί 
μεταβλητού εμπορικού τέλους που επιβαλλόταν επιπρο¬ 
σθέτους του δημόσιου τέλους για τη διάθεση ακινήτων, 
ως αμοιβή για τις υπηρεσίες που παρείχε ο φορέας 
διαχείρισης του αερολιμένα, το δε ύψος του κυμαινόταν 
αναλόγως του πραγματοποιούμενου κύκλου εργασιών. 
Στην υπό κρίση υπόθεση, πρόκειται για δημοτικό τέλος 
που επιβάλλεται μονομερώς με κανονιστική πράξη, ει- 
σπράττεται από τους εργολήπτες και αποδίδεται στον 
Δήμο για την εκτέλεση εργασιών επί ακινήτου δημοτικής 
περιουσίας και δεν αντιπροσωπεύει αμοιβή του Δήμου 
για παρεχόμενες προς τους εργολήπτες υπηρεσίες. 

23. Ως εκ τούτου, οι διατάξεις του ν. 703/1977, και ειδι¬ 
κότερα το άρθρο 2 του εν λόγω νόμου, δεν τυγχάνουν 
εφαρμογής στην εξεταζόμενη υπόθεση. Η Επιτροπή, 
αν και διαπιστώνει ότι ο Δήμος Ηλιούπολης προέβη 
κατά την επιβολή του εργολαβικού δικαιώματος σε δι¬ 
ακριτική μεταχείριση υπέρ της δημοτικής επιχείρησης, 
στην οποία είναι μοναδικός μέτοχος, και εις βάρος των 
ιδιωτών κατασκευαστών, κρίνει ότι στερείται αρμοδι¬ 
ότητας να επιληφθεί της εν λόγω διαφοράς, για την 
οποία μόνα αρμόδια είναι τα διοικητικά δικαστήρια της 
Χώρας. Μολοντούτο, εκφράζει την ικανοποίησή της για 
την από 382/2006 απόφαση του Δημοτικού Συμβουλίου 
Ηλιούπολης σχετικά με την αλλαγή του τρόπου επι¬ 
βολής του τέλους για την κατασκευή τάφων, ώστε να 
αρθεί η ως άνω διακριτική μεταχείριση. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΓΙΑ ΤΟΥΣ ΛΟΓΟΥΣ ΑΥΤΟΥΣ 

Αποφαίνεται ότι η ερευνηθείσα καταγγελία είναι 
απορριπτέα για τους λόγους που αναφέρονται στο 
σκεπτικό της παρούσας. 

Η απόφαση εκδόθηκε την 12η Απριλίου 2007. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 23 Απριλίου 2007 

0 Προεδρεύων Η Γραμματέας 

ΧΑΡΑΛΑΜΠΟΣ ΧΡΥΣΑΝΘΑΚΗΣ ΟΛΓΑ-ΑΝΙΤΑ ΡΑΦΤΟΠΟΥΛΟΥ 

- ♦ - 

(3) 

Ανάκληση άδειας κυκλοφορίας φαρμακευτικού 

προϊόντος ΡΕΑϋΝ 

ΕΘΝΙΚΟΣ ΟΡΓΑΝΙΣΜΟΣ ΦΑΡΜΑΚΩΝ 

Με την υπ’ αριθμ. 22684/3.4.2007 απόφαση του ΕΟΦ 
ανακλήθηκε, βάσει των διατάξεων του άρθρου 144 
της υπ’ αριθμ. ΔΥΓ3(α) 83657/2005 κοινής υπουργικής 
απόφασης, η άδεια κυκλοφορίας του φαρμακευτικού 
προϊόντος ΡΕΑϋΝ. 

Μορφή: Δισκίο ΙΟΟπιρ/ΤΑΒ 
Δικαιούχου σήματος: ΒΒ03 ΕΠΕ 
Υπεύθυνος κυκλοφορίας:ΒΒ05 ΕΠΕ 
Διότι: 

Δεν υπέβαλαν εντός της ταχθείσης προθεσμίας με¬ 
λέτες Βιοϊσοδυναμίας /Βιοδιαθεσιμότητας. 

Η Διευθύντρια 

Α. ΚΟΥΤΣΟΥΚΗ 

- ♦ - 

(4) 

Ανάκληση αδείας κυκλοφορίας φαρμακευτικού 
προϊόντος ΕΒΘΟΘΕΑνίΝ 

ΕΘΝΙΚΟΣ ΟΡΓΑΝΙΣΜΟΣ ΦΑΡΜΑΚΩΝ 

Με την υπ’ αριθμ. 22675/3.4.2007 απόφαση του ΕΟΦ 
ανακλήθηκε, βάση των διατάξεων του άρθρου 144 
της υπ’ αριθμ. ΔΥΓ3(α) 83657/2005 κοινής υπουργικής 
απόφασης, η άδεια κυκλοφορίας του φαρμακευτικού 
προϊόντος ΕΒΟΟΟΙΑΝ/ΙΝ. 

Μορφή: Δισκίο ΘΟπιρ/ΤΑΒ 
Δικαιούχου σήματος: ΒΒ03 ΕΠΕ 
Υπεύθυνος κυκλοφορίας: ΒΒ03 ΕΠΕ 
Διότι: 

Δεν υπέβαλαν εντός της ταχθείσης προθεσμίας με¬ 
λέτες Βιοϊσοδυναμίας /Βιοδιαθεσιμότητας. 

Η Διευθύντρια 

Α. ΚΟΥΤΣΟΥΚΗ 

- ♦ - 

(5) 

Ανάκληση αδείας κυκλοφορίας φαρμακευτικού 
προϊόντος ΟΝ03ΤΟΟΑΒΩΙΝ 

ΕΘΝΙΚΟΣ ΟΡΓΑΝΙΣΜΟΣ ΦΑΡΜΑΚΩΝ 

Με την υπ’ αριθμ. 22674/3.4.2007 απόφαση του ΕΟΦ 
ανακλήθηκε, βάσει των διατάξεων του άρθρου 144 
της υπ’ αριθμ. ΔΥΓ3(α) 83657/2005 κοινής υπουργικής 
απόφασης, η άδεια κυκλοφορίας του φαρμακευτικού 
προϊόντος ΟΝΟ3ΤΟ0ΑΒΩΙΝ. 


Μορφή: Δισκίο 5πις)/ΤΑΒ & 20πις|/ΤΑΒ 
Δικαιούχου σήματος: ΒΒ03 ΕΠΕ 
Υπεύθυνος κυκλοφορίας: ΒΒ03 ΕΠΕ 
Διότι: 

Δεν υπέβαλαν εντός της ταχθείσης προθεσμίας με¬ 
λέτες Βιοϊσοδυναμίας /Βιοδιαθεσιμότητας. 

Η Διευθύντρια 

Α. ΚΟΥΤΣΟΥΚΗ 

- ♦ - 

, (6) 

Ανάκληση αδείας κυκλοφορίας φαρμακευτικού 
προϊόντος Ι.ΕΟΝΙΤΒΕΝ 

ΕΘΝΙΚΟΣ ΟΡΓΑΝΙΣΜΟΣ ΦΑΡΜΑΚΩΝ 

Με την υπ’ αριθμ. 22672/3.4.2007 απόφαση του ΕΟΦ 
ανακλήθηκε, βάση των διατάξεων του άρθρου 144 
της υπ’ αριθμ. ΔΥΓ3(α) 83657/2005 κοινής υπουργικής 
απόφασης, η άδεια κυκλοφορίας του φαρμακευτικού 
προϊόντος ΕΕΟΝΙΤΒΕΝ. 

Μορφή: Δισκίο 20πις|/ΤΑΒ. 

Δικαιούχου σήματος: ΜΕΝΤΙΝΟΒΑ ΑΒΕΕ 
Υπεύθυνος κυκλοφορίας: ΜΕΝΤΙΝΟΒΑ ΑΒΕΕ 
Διότι: 

Δεν υπέβαλαν εντός της ταχθείσης προθεσμίας με¬ 
λέτες Βιοϊσοδυναμίας /Βιοδιαθεσιμότητας. 

Η Διευθύντρια 

Α. ΚΟΥΤΣΟΥΚΗ 

- ♦ - 

, ( 7 ) 

Ανάκληση αδείας κυκλοφορίας φαρμακευτικού 
προϊόντος 30ΤΑΕΕΧ 8ΘΜΟ/ΤΑΒ 

ΕΘΝΙΚΟΣ ΟΡΓΑΝΙΣΜΟΣ ΦΑΡΜΑΚΩΝ 

Με την υπ’ αριθμ. 22453/2.4.2007 απόφαση του ΕΟΦ 
ανακλήθηκε, βάσει των διατάξεων του άρθρου 144 
της υπ’ αριθμ. ΔΥΓ3(α) 83657/2005 κοινής υπουργικής 
απόφασης, η άδεια κυκλοφορίας του φαρμακευτικού 
προϊόντος 50ΤΑΕΕΧ. 

Μορφή: Δισκία 

Υπεύθυνος κυκλοφορίας: ΒΒΙ3ΤΟΕ ΜΥΕΒ5 501ΙΙΒΒ ΕΠΕ 

Η Διευθύντρια 

Α. ΚΟΥΤΣΟΥΚΗ 

- ♦ - 

( 8 ) 

Χορήγηση αδείας κυκλοφορίας φαρμακευτικού 
προϊόντος ΖΙΤΗΒΟΜΙΕ 

ΕΘΝΙΚΟΣ ΟΡΓΑΝΙΣΜΟΣ ΦΑΡΜΑΚΩΝ 

Με την υπ’ αριθμ. 22664/3.4.2007 απόφαση του ΕΟΦ 
χορηγήθηκε, βάσει των διατάξεων του άρθρου 34 της 
παραγράφου 3 της υπ’ αριθμ. ΔΥΓ3 (α) 83657/2005 
κοινής υπουργικής απόφασης, άδεια κυκλοφορίας στο 
φαρμακευτικό προϊόν ΖΙΤΗΒΟΜΙϋ 
Δραστική ουσία: ΑΖΙΤΗΒΟΜΥΟΙΝ ΩΙΗΥϋΒΑΤΕ 
Μορφή: Κόνις για διάλυμα προς έγχυση δΟΟπιρΛ/ΙΑί. 
Δικαιούχος σήματος: ΔΗΜΗΤΡΙΟΣ ΝΙΚΟΛΑΟΥ ΤΟΥ 
ΑΠΟΣΤΟΛΟΥ 

Υπεύθυνος κυκλοφορίας: ΔΗΜΗΤΡΙΟΣ ΝΙΚΟΛΑΟΥ ΤΟΥ 
ΑΠΟΣΤΟΛΟΥ 

Η Διευθύντρια 

Α. ΚΟΥΤΣΟΥΚΗ 

Ο) 

Χορήγηση αδείας κυκλοφορίας φαρμακευτικού 
προϊόντος ΕϋΜΕΒ 

ΕΘΝΙΚΟΣ ΟΡΓΑΝΙΣΜΟΣ ΦΑΡΜΑΚΩΝ 

Με την υπ’ αριθμ. 15123/2.4.2007 απόφαση του ΕΟΦ 
χορηγήθηκε, βάσει των διατάξεων του άρθρου 34 της 
παραγράφου 3 της υπ’ αριθμ. ΔΥΓ3 (α) 83657/2005 
κοινής υπουργικής απόφασης, άδεια κυκλοφορίας στο 
φαρμακευτικό προϊόν ΕϋΜΕΒ. 


Δραστική ουσία: ΟΙΙΙΟΟδΑΜΙΝΕ δυΐΡΗΑΤΕ δΟϋΐυΜ 
δΑΙ_Τ. 

Μορφή: Κόνις για πόσιμο διάλυμα 1.884(1,5)9/δΑΟΗΕΤ. 
Δικαιούχος σήματος: υ.δ. ΟΕΝΕΒΙΟδ ΙΝΟ, ΙΙδΑ. 
Υπεύθυνος κυκλοφορίας: ΝΕΧυδ ΜΕΟΙΟΑΙδ ΑΕ. 

Η Διευθύντρια 

Α. ΚΟΥΤΣΟΥΚΗ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 

ΘΕΣΣΑΛΟΝΙΚΗ - Βασ. Όλγας 227 

23104 23956 

ΛΑΡΙΣΑ - Διοικητήριο 

2410 597449 

ΠΕΙΡΑΙΑΣ - Ευριπίδου 63 

210 4135228 

ΚΕΡΚΥΡΑ - Σαμαρά 13 

26610 89122 

ΠΑΤΡΑ - Κορίνθου 327 

2610 638109 

ΗΡΑΚΛΕΙΟ - Πεδιάδος 2 

2810 300781 

ΙΩΑΝΝΙΝΑ - Διοικητήριο 

26510 87215 

ΜΥΤΙΛΗΝΗ - Πλ. Κωνσταντινουπόλεως 1 

22510 46654 

ΚΟΜΟΤΗΝΗ - Δημοκρατίας 1 

25310 22858 




ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη υοοωή 

• Για τα Φ.Ε.Κ. από 1 μέχρι 16 σελίδες σε 1 €, προσαυξανόμενη κατά 0,20 ( για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε υοοφή ΡΥΡ/ΟΡ 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε. - Ε.Π.Ε. και Γ.Ε.ΜΗ. 

- 

- 

100 € 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


• Η τιμή πώλησης μεμονωμένων Φ.Ε.Κ. σε μορφή οό-Γοιπ από εκείνα που διατίθενται σε ψηφιακή μορφή και μέχρι 100 σελίδες, σε 5 € προσαυξανόμενη κατά 1 ί ανά 50 σελίδες. 

• Η τιμή πώλησης σε μορφή οά-Γοπι/άνά, δημοσιευμάτων μιας εταιρείας στο τεύχος Α.Ε.-Ε.Π.Ε, και Γ.Ε.ΜΗ. σε 5 € ανά έτος. 

ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ.; Τηλεφωνικά: 210 4071010 ■ (3χ; 210 4071010 ■ ίηίεηΐθΐ: ΗΙΙρ;//νννννν.θ1.9Γ 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


* Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά τα ταχυδρομικά έξοδα. 

* Για την παροχή πρόσβασης μέσω διαδικτύου σε Φ.Ε.Κ. προηγουμένων ετών και συγκεκριμένα στα τεύχη: α) Α, Β, Δ, Α.Α.Π., Ε.Β.Ι. και Δ.Δ.Σ, η τιμή προσαυξάνεται, 
πέραν του ποσού της ετήσιας συνδρομής του 2007, κατά 40 € ανά έτος και ανά τεύχος και β) για το τεύχος Α.Ε.-Ε.Π.Ε. & Γ.Ε.ΜΗ, κατά 60 ί ανά έτος παλαιότητας. 

* Η καταβολή γίνεται σε όλες τις Δημόσιες Οικονομικές Υπηρεσίες (Δ.Ο.Υ.). Το πρωτότυπο διπλότυπο (έγγραφο αριθμ. πρωτ. 9067/28.2.2005 2η Υπηρεσία 
Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται στο Εθνικό Τυπογραφείο (Καποδιστρίου 34, 
Τ.Κ. 104 32 Αθήνα). 

* Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά και θα επιστρέφονται. 

* Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της Ένωσης Ιδιοκτητών Ημερησίου Τύπου Αθηνών και Επαρχίας, οι τηλεο¬ 
πτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά Οργανα και οι τριτοβάθμιες επαγγελματικές ενώσεις δικαιούνται έκπτωσης πενήντα 
τοις εκατό (50%) επί της ετήσιας συνδρομής (τρέχον έτος + παλαιότητα). 

* Το ποσό υπέρ Τ.Α.Π.Ε.Τ. [5% επί του ποσού συνδρομής (τρέχον έτος + παλαιότητα)], καταβάλλεται ολόκληρο (Κ.Α.Ε. 3512) και υπολογίζεται πριν την έκπτωση. 

* Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρούνται στα Φ.Ε.Κ. στο τηλ.: 210 5279000. 

Φωτοαντίγραφα παλαιών Φ.Ε.Κ.: Μάρνη 8 τηλ.; 210 8220885, 210 8222924, 210 5279050. 

Οι πολίτες έχουν τη δυνατότητα ελεύθερης ανάγνωσης των δημοσιευμάτων που καταχωρούνται σε όλα τα τεύχη της Εφημερίδας της 
Κυβερνησεως πλην εκείνων που καταχωρούνται στο τεύχος Α.Ε.-Ε.Π.Ε και Γ.Ε.ΜΗ., από την ιστοσελίδα του Εθνικού Τυπογραφείου (νννννν.οΙ.ςτ). 


Οι υπηρεσίες εξυπηρέτησης πολιτών λειτουργούν καθημερινά από 08:00 μέχρι 13:00 

ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠΟΔΙΣΤΡΙΟΥ 34* * ΑΘΗΝΑ 104 32 * ΤΗΛ. 210 52 79 000 ΡΑΧ 210 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: Ηίΐρ://νννννν.θΐ.(ΐΓ - θ-πίθιΙ: \λ/θΙ)πι35ϊθγ@6ϊ.ργ 

* 02006843004070008 * --- 



Τεύχος 

Έντυπη μορφή 

Ψηφιακή Μορφή 

Α.Ε.Δ. 

10 € 

Δωρεάν 

Α.Ε. - Ε.Π.Ε. και Γ.Ε.ΜΗ. 

2.250 € 

645 € 

Δ.Δ.Σ. 

225 € 

95 € 

Α.Σ.Ε.Π. 

70€ 

Δωρεάν 

Ο.Π.Κ. 

- 

Δωρεάν 

Α'+ Β'+ Δ' + Α.Α.Π. 

- 

450 € 


Τεύχος 

Έντυπη μορφή 

Ψηφιακή Μορφή 

Α' 

225 € 

190 € 

Β' 

320 € 

225 € 

Γ' 

65 € 

Δωρεάν 

Υ.Ο.Δ.Δ. 

65 € 

Δωρεάν 

Δ' 

160 € 

80 € 

Α.Α.Π. 

160 € 

80 € 

Ε.Β.Ι. 

65 € 

33 € 




































